Ержан Біржанов вице-министр қызметіне тағайындалды
"Ержан Біржанов вице-министр қызметіне тағайындалды" | "https://abai.kz/post/129333"
TITLE: Ержан Біржанов вице-министр қызметіне тағайындалды
URL: https://abai.kz/post/129333
META: "Ержан Біржанов вице-министр қызметіне тағайындалды" | "https://abai.kz/post/129333"
DATE: 01.03.2021
AUTHOR(s): Abai.kz
TOTAL WORDS: 169
TEXT: ҚР Үкіметінің қаулысымен Ержан Ерікұлы Біржанов ҚР еңбек және халықты әлеуметтік қорғау вице-министрі қызметіне тағайындалды. Бұл туралы ҚР Премьер-Министрінің баспасөз қызметі хабарлайды. Ержан Біржанов 1979 жылы Солтүстік Қазақстан облысында дүниеге келген. Еңбек жолын 1999 жылы Солтүстік Қазақстан облысы бойынша Салық комитетінің жергілікті салықтар секторының аға салық инспекторы болып бастады. 1999 жылдан 2004 жылға дейін СҚО бойынша Салық комитетінде жұмыс істеді. 2004 жылдан 2014 жылға дейін ҚР Қаржы министрлігінің құрылымында басшылық лауазымдарды атқарды. 2014 жылғы наурыз-қараша аралығында — ҚР Президенті Әкімшілігінің Әлеуметтік-экономикалық мониторинг бөлімінің сарапшысы. 2014 жылғы қарашадан 2017 жылға дейін ҚР Қаржы министрлігінің Мемлекеттік кірістер комитетінің Даму және жаңғырту департаментінің директоры болып жұмыс істеді. 2017 жылғы қаңтардан наурызға дейін — «Қазимпэкс» республикалық орталығы» акционерлік қоғамының басқарма төрағасының орынбасары. 2017-2018 — ҚР Ұлттық қауіпсіздік комитеті департаментінің басшысы. 2018 жылдан 2020 жылдың сәуір айына дейін «ҚР Ұлттық қауіпсіздік комитетінің мемлекеттік техникалық қызметі» республикалық мемлекеттік кәсіпорнының директоры болып жұмыс істеді. 2020 жылғы сәуірден бастап қазіргі уақытқа дейін ҚР Ұлттық қауіпсіздік комитеті Шекара қызметінің жұмысын бақылау және үйлестіру департаментінің басшысы лауазымын атқарды. Abai.kz
